Boomslim – Vroue Landbouvereniging van Kaapland
Posted by VLV in News, Porterville Tak 04 Sep 2014
Landbou en Tuinboukomitee: Alet Steenkamp, Mardene Kalis, Lena van der Merwe, Toelie Kalis, Milda Lambrechts, Ria du Bois.
Die lede van die Landbou en Tuinboukomitee dramatiseer bedrywighede op ŉ plaas terwyl Helene Immelman gepaste liedjies op die klavier speel.
Willie Lacock, spreker
Mnr. Willie Lacock, jare lank verbonde aan die Bosboubedryf en kenner van bome, noem die belangrikste punte om in ag te neem by boomplanting:
Die regte boomkeuse – inheems/uitheems; immergroen/bladwisselend; naald-hout/loofhout en word dit geplant vir sy blomme/loof/geur.
Die doel waarvoor die boom aangeplant word – windbreker; lanings; vir skadu; voerboom; estetiese doeleindes (verfraaiing); ekologiese rede (om voëltjies, diertjies en vlinders te lok); heinings (afsper of veiligheid); brandhout; kommersieel (bou- of meubelhout); medisinaal; kurk; bonsai en gholfbaanuitleg.
Faktore wat boomgroei beïnvloed – grondtipe (die regte soort grond vir die spesifieke boom); reënval; temperatuur (hitte/koue/swartryp); seisoenstreek; klimaat (droog/vogtig); topografie (hoog in die berg/onder in vlakte/langs rivierstroom) en siektes.
Grawe liewers ŉ wye gat eerder as ŉ diep gat – ŉ boom se wortels groei so wyd soos sy kroon.
Hou die temperatuur by die boom se wortels so egalig moontlik met die maak van ŉ grondkombers.
Genoegsame water – nie te veel water op ŉ slag, maar wel op ŉ gereelde basis.
Boomgroei is tydsaam – wees geduldig en geniet jou boom.
Hy toets lede se kennis van bome wat in ons dorp groei en die twee gelukkige wenners kry elkeen ŉ klein geelhoutboompie om in hul tuine te plant.
Alet Steenkamp plant ‘n boom namens VLV
Die Landbou en Tuinboukomitee, onder leiding van Alet Steenkamp, het ‘n wit ysterhout, ‘n
Laventel en ‘n geelhoutboom by die kerkterrein geplant.
Kokkie Albertyn, Gesondheidsaamroeper, gee inligting van die 10 top kossoorte vir krag en energie: hawermout (Vit. B en oplosbare vesel); lensies (oplosbare vesel); kool(magnesium); gewone joghurt (aminosure); advokado’s (Vit. B6); piesangs (potassium en fruktose); salm (Vit B6 en omega 3); water (breinselle bevat 80% water); steak (yster) en eiers (Vit B12).
Die Tak spog ook met twee nuwe, jong lede. Hulle het sommer met hul eerste vergade-
ring aan die kompetisies ook deelgeneem.
Mary-Ann van Schalkwyk, Voorsitter, steek lidmaatskapkentekens aan vir Mariëtte Nieuwoudt en Susan Groenewald